መንግስቲ እቲ ክልል ኣብቲ ዝፍጠር ዘሎ ናይ ጸጥታ ጸገም፡ ኢድ ኣለዎም ዝብሎም ኣብ ቀይዲ ከምዘውዐለ ይገልጽ። ሓላፊ ኮምኒኬሽን እቲ ክልል ኣይተ መለሰ በየነ፡ ዛጊድ 7 ሰባት ኣብ ቀይዲ ከምዝኣተዉ ተዛሪቡ። ካብ መንጎኦም፡ ኣብ ሚኒስተር ጉዳያት ሰራሕተኛታትን ማሕበራዊ ጉዳያትን፡ ሓላፊ ማሕበራዊ ዘፈር አቶ ቶማስ ኩዊ፡ ምክትል ርእሰ ምምሕዳር እቲ ክልል ነበር ኣቶ ኣድጎ አምሳያ፡ ዳይሬክተር ነበር ኤጀንሲ ሳይንስን ቴክኖሎጂን አቶ ሽፈራው ጨሊቦ፡ ሓላፊ ዞባ መተከል ቤት ጽሕፈት ብልጽግና ኣይተ ባንዲንግ ማራ ከምኡ'ውን ናይ ዞባ መተከል ኣመራርሓ ነበር አቶ አረጋ ባልቢድ ይርከብዎም። ካብዚ ብተወሳኺ ድማ፡ ክልተ ላዕለዎት ኣመራርሓ እቲ ክልል ኣብቲ ጸገም ኢድ ኣለዎም ተባሂሎም ስለዝተጠርጠሩ ኣብ ቀይዲ ከምዝወዓሉ ኣይተ መለሰ ንቢሲሲ ተዛሪቡ። እዞም ውልቀሰባት፡ ዋና ዳይሬክተር ኤጀንሲ'ቲ ክልል ዕደጋን ንብረት ምውጋድን፡ ኣቶ ገመቹ ኣመንቲ፡ ከምኡ'ውን ምክትል ዳይሬክተር በዓል መዚ መንገዲ ገጸርን መጓዓዝያን ኣቶ ኣድማሱ መልካ ምዃኖም ተዛሪቡ። ንኢትዮጵያን ሱዳንን ዘሰሓሕብ ዘሎ ዶብ ቅድሚ ሕዚ፡ ሓላፊ ቤት ጽሕፈት ውድብ ብልጽግና አቶ ይስሃቅ አብዱልቃድር፡ ብተመሳሳሊ ኣብ ልዕሊ ኣብ ቲ ዝፍጠር ዘሎ ናይ ጸጥታ ጸገም ኢድ ኣለዎም ዝተብሃሉ ኣባላት ኣመራርሓ እቲ ክልል ኣብ ቀይዲ ኣትዮም ከምዝነበሩ ተዛሪቡ ነይሩ። ኣይተ ይስሃቕ ኣብቲ እዋን ከምዝበሎ፡ 45 ኣባላት ኣመራርሓ፡ ካብ ዞባ መተከል ዝተፈላለዩ ወረዳታት፡ ካብ ሓላፊነቶም ተልዒሎም ነይሮም። ኣብቲ እዋን ካብ ሓላፍነቶም ዝተልዓሉ ናይቲ ክልል ኣመራርሓ ፡ ነቲ ፖሊስ እቲ ክልል ብምክትል ኮሚሽነርነት ዝመርሕ ዝነበሩ ክልተ ሓለፍቲ ይርከብዎም። ብደረጃ ዞባን ወረዳን ውን ከምኡ ዝተፈላለዩ ኣብ ሓላፍነት ዝነበሬ ውልቀ ሰባት ከምዝተባረሩ ምግላጹ ይዝክረ። መበገሲ ዝኾኑ ዘለዉ ቅረታታት እቲ ሓላፊ ቤት ጽሕፈት ፓርቲ ብልጽግና፡ ዛጊድ ኣብ ቤት ማእሰርቲ ዞባ መተከል ንልዕሊ ክልተ ዓመት ክሲ ዘይተመስረቶም ውልቀሳበት ከምዝርከቡ ይዛረብ። እዚ ናይ ባዕሉ ቅሬታ ፈጢሩ ኣሎ-ዝብል እምነት ዘለዉ ኣይተ ይስሃቅ፡ እቲ ምድንጓይ ዝተፈጥረ፡ እቲ ጉዳይ ብመርማሪ ቡድን ፌዴራል ዝተትሓዘ ስለዝኾነ ምዃኑ ድማ ሓቢሩ። ከምዚ ዓይነት ዝተደናጎየ ፍትሒ፡ ኣብ ዞባ መተከል ትራሕ ከይኮነስ ኣብ ካሚሼ ዝተብሃለ ዞባ'ውን ከምዘሎን ቅሬታ ከምዝፈጥርን እዩ ዝገልጽ። እዚ ንምፍታሕን ፈጣን ፍትሒ ምእታን ክርከብን፡ ምስ ዝምልከቶ ምዝርራብ ይግበረሉ ከምዘሎ ድማ እቲ ሓላፊ ይዛረብ። እቶም መጥቃዕቲ ዘብጽሑ ዘለዉ መናእሰይ ካብ ካልእ ቦታ ዝመጽኡ ከምዘይኮኑ ኣይተ ይስሓቅ ይዛረብ። ብኣብዝሓ ኣብ ዝሓለፈ ዓመት ጃዊ ኣብ ዝተብሃለ አከባቢ ዝበጽሐ መጥቃዕቲ፡ 'መንግስቲ ክከላለኸለልና ኣይከኣለን' ብዝብል ቅሬታ ዘበገሶ ናብ ጫካ ዝኣተዉ ከምዝኾኑ እዩ ዝዛረብ። ኣብቲ እዋን መጥቃዕቲ ምስ በጽሐ፡ ኣብ ሓላፍነት ዝነበሩ ሰባት ብሕጊ ኣይተሓተቱን ዝብል ቅሬታ'ውን ከምዝፈጠረ ይዛረቡ። እንተኾነ፡ ኣብቲ አከባቢ ሰላም ክህሉ ዘይደልዩ ጸረ-ሰላም ሓይልታት ዝብሎም ፡ ምስ 'ግድብ ህዳሰ ብዝተኣሳሰር' ነቶም መናእሰይ ኣሰልጢኖም ብዶባት ሱዳን ኣዕጠዒቖምን ከምዘእትውዎም ንቢቢሲ ገሊጹ። ኣብ ማሕበራዊ ሚድያ፡ 'መተከል ናትና'ዩ' ዝብል ጎስጓስ ከምዘሎን፡ ነዚ ስዒቡ ድማ "ናትና ዕጫ ኸ" እንታይ እዩ ክኸውን ዝብል ስግኣት ከምዝጠረሎም'ውን ይዛረብ። እንተኾነ፡ እዚ ቅዋም ገለ ውሑዳት ዘሰጉምዎ ምበር ናይ መንግስትን ህዝብን ክልል ኣምሓራ ቅዋም ኣይኮን ይብል- ኣይተ መለሰ። ካብቲ ከባቢ 'ኣየልማዕኹምን' ተባሂሎም መሬቶም ዝተመንጠሉ ሰብ ሃብቲ'ውን ኣብቲ ጸገም ኢድ ኣለዎም ይብል። ከምኡ'ውን፡ ካብቶም ኣብ ቀይዲ ዝኣተዉ ዕጡቓት ዝተረኽበ ሓበሬታ ከመዝርእዮ፡ ሓደ ብስም ዝጠቐስዎ ኣብቲ ክልል ዝንቀሳቐስ ተቓዋሚ ውድብ ተልእኾ ከምዝሃቦም ይዛረቡ። ካብዚ ብተወሳኺ፡ ኣብቲ ከባቢ እኹል መሰረተ ልምዓት ዘይምስርሑ ተኣሳሲሩ፡ ንዕጡቓት ሓይልታት ምቹእ ኩነታት ከምዝፈጠረ ገሊጹ። ተዛማዲ ትሕዝቶ ኣብ ቤንሻንጉል ጉሙዝ ዞባ መተከል ብዝተፈጸመ መጥቃዕቲ ልዕሊ 100 ሰባት ከምዝተቐተሉ ትካላት ሰብኣዊ መሰላት ገሊጸን24 ታሕሳስ 2020 ነበርቲ ዝተፈላለያ ከተማታት ትግራይ ‘ኣብ ፍርሕን ስግኣትን’ ይነብሩ24 ታሕሳስ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
